pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธอส. แนะลูกค้าทำธุรกรรมผ่าน Application : GHB ALL ลดความเสี่ยงไวรัสโคโรนา 2019
วันพุธที่ 18 มีนาคม 2563
ธอส. แนะลูกค้าทําธุรกรรมผ่าน Application : GHB ALL ลดความเสี่ยงไวรัสโคโรนา 2019
ธอส.ห่วงใยและใส่ใจในสุขภาพลูกค้าธนาคาร แนะนําวิธีการลดความเสี่ยงจากการเดินทางไปในพื้นที่สาธารณะ และสถานที่แออัด เพื่อความปลอดภัยไร้กังวลกับการใกล้ชิดกับผู้อื่น และสถานการณ์ Covid-19 สามารถทําธุรกรรมกับ ธอส.ด้วย Mobile Application : GHB ALL แอปเดียวจบ
ธนาคารอาคารสงเคราะห์ (ธอส.) ห่วงใยและใส่ใจในสุขภาพของลูกค้าธนาคาร แนะนําวิธีการลดความเสี่ยงจากการเดินทางไปในพื้นที่สาธารณะ และสถานที่แออัด เพื่อความปลอดภัยไร้กังวลกับการใกล้ชิดกับผู้อื่น และสถานการณ์ไวรัสโคโรนา(Covid-19) สามารถทําธุรกรรมกับ ธอส.ด้วย Mobile Application : GHB ALL แอปเดียวครบจบ รวมทุกบริการ ธอส.ไว้ในมือคุณ อาทิ ชําระเงินกู้ ดูใบเสร็จ บริการโอนเงินภายใน และต่างธนาคาร บริการ PromptPay ดู statement ชําระค่าสินค้าและบริการ ดูรายการทรัพย์ NPA และค้นหาที่ตั้งสาขา เป็นต้น นอกจากนี้ยังสามารถสะสมคะแนนเพื่อแลกสิทธิ์ลุ้นรับรางวัลสร้องคอทองคําในโครงการ GHB Reward เพียงลงทะเบียนสมัครใช้บริการ GHB ALL ครั้งแรก หรือ ชําระหนี้เงินกู้ตามเงื่อนไขที่ธนาคารกําหนดผ่าน GHB ALL ทั้งนี้ ลูกค้าสามารถลงทะเบียนโครงการ GHB Reward ได้ที่เว็บไซต์reward.ghbank.co.th และดาวน์โหลด GHB ALL ได้ทั้งที่ App Store หรือ Play Store สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-กระทรวงเกษตรฯ นำร่อง "Smart Farmer" ใช้เทคโนโลยีระบบบัตรเกษตรกรอิเล็กทรนิกส์ (E-Card)
วันจันทร์ที่ 10 เมษายน 2560
กระทรวงเกษตรฯ นําร่อง "Smart Farmer" ใช้เทคโนโลยีระบบบัตรเกษตรกรอิเล็กทรนิกส์ (E-Card)
กระทรวงเกษตรฯ นําร่อง "Smart Farmer" ใช้เทคโนโลยีระบบบัตรเกษตรกรอิเล็กทรนิกส์ (E-Card) ให้เข้าถึงข้อมูลข่าวสารของภาครัฐ ตอบสนองการสื่อสาร 2 ทาง เพื่อให้เกษตรกรได้รับบริการฉับไวและตรงจุด
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยในโอกาสเป็นประธานพิธีเปิดการสัมมนาเชิงปฏิบัติการทดสอบการใช้บัตรเกษตรกรอิเล็กทรอนิกส์ (E-Card) ณ วัดลานตากฟ้า ตําบลลานตากฟ้า อําเภอนครชัยศรี จังหวัดนครปฐม ว่า กระทรวงเกษตรและสหกรณ์ได้มอบหมายให้กรมส่งเสริมการเกษตรดําเนินการปรับปรุงและพัฒนาเกี่ยวกับทะเบียนเกษตรกรใน 3 กิจกรรม คือ 1) ฐานข้อมูลเครื่องจักรกลการเกษตร ร่วมกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ 2) ระบบฐานข้อมูลเกษตรอินทรีย์ ร่วมกับกรมวิชาการเกษตรเป็นเจ้าภาพหลัก และ 3) ระบบบัตรเกษตรกรอิเล็กทรอนิกส์ (E-Card) ร่วมกับ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และบริษัทอีการ์ดสตูดิโอ
สําหรับระบบบัตรเกษตรกรอิเล็กทรอนิกส์ (E-Card) นั้น ได้ดําเนินการโครงการนําร่องสําหรับเกษตรกร “Smart Farmer” เพื่อให้เกษตรกรก้าวทันยุคดิจิตอล โดยการนําเทคโนโลยี GEO Location หรือระบบแผนที่ และบัตรประจําตัวเกษตรกรอิเล็กทรอนิกส์ (E-Card) มาใช้ เพื่อเป็นเครื่องมือในการอํานวยความสะดวกสําหรับเกษตรกรในการแจ้งการเพาะปลูก การแจ้งขึ้นทะเบียนเกษตรกร ตลอดจนการรับสวัสดิการของรัฐ เพื่อประโยชน์ของภาครัฐในด้านการบริหารจัดการภาคการเกษตรของสินค้าเกษตร และโครงการอื่น ๆ ที่เกี่ยวข้อง รวมทั้งการให้ความช่วยเหลือเกษตรกรอย่างรวดเร็วผ่านการใช้เทคโนโลยีดังกล่าว
นายประสงค์ ประไพตระกูล รองอธิบดีกรมส่งเสริมการเกษตร กล่าวเพิ่มเติมว่า กรมส่งเสริมการเกษตร ร่วมกับ บริษัท อีคาร์ท สตูดิโอ จัดทดสอบระบบบัตรเกษตรกรอิเล็กทรอนิกส์เพื่อประยุกต์ใช้ในการขึ้นทะเบียนเกษตรกร โดยวิเคราะห์ ออกแบบ และพัฒนาระบบบัตรเกษตรกรอิเล็กทรอนิกส์ให้รองรับระบบขึ้นทะเบียนเกษตรกรผ่านแอปพลิเคชันบนโทรศัพท์เคลื่อนที่ ซึ่งทดสอบกับกลุ่มเป้าหมาย 256 ครัวเรือน ณ วัดลานตากฟ้า ตําบลลานตากฟ้า อําเภอนครชัยศรี จังหวัดนครปฐม โดยการทดสอบครั้งนี้ จะเป็นการรับทราบข้อคิดเห็น และพิจารณาทิศทางการยอมรับของเกษตรกร เพื่อทําการปรับปรุงระบบต่อไป นอกจากนี้ยังได้รับความร่วมมือจากผู้ประกอบการโทรศัพท์เคลื่อนที่ทุกเครือข่ายพิจารณายกเว้นค่าบริการเครือข่ายและสนับสนุนการเปลี่ยนอุปกรณ์มือถือสมาร์ทโฟน และสนับสนุนขั้นตอนการเปิดใช้บริการหากเกษตรกรมีความประสงค์ สําหรับการเข้าถึงเว็บไซต์แจ้งปลูกผ่านระบบบัตรเกษตรกรอิเล็กทรอนิกส์ให้แก่เกษตรกรที่ใช้บริการดังกล่าว
ทั้งนี้ หากการทดสอบระบบบัตรเกษตรกรอิเล็กทรอนิกส์ประสบผลสําเร็จ จะเกิดประโยชน์อย่างยิ่งในการเพิ่มช่องทางการขึ้นทะเบียนเกษตรกรได้โดยตนเอง ลดเวลาและค่าใช้จ่ายในการเดินทางและสามารถตอบสนองการให้บริการของรัฐได้รวดเร็วและมีประสิทธิภาพมากยิ่งขึ้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.ดูแลแรงงานเมียนมาร์ที่ประสบอุบัติเหตุไฟไหม้รถบัส ที่จังหวัดตาก
วันศุกร์ที่ 30 มีนาคม 2561
สธ.ดูแลแรงงานเมียนมาร์ที่ประสบอุบัติเหตุไฟไหม้รถบัส ที่จังหวัดตาก
กระทรวงสาธารณสุข ให้การดูแลรักษาแรงงานชาวเมียนมาร์ที่ได้รับบาดเจ็บจากอุบัติเหตุไฟไหม้รถบัสที่จังหวัดตาก ขณะนี้ พักรักษาตัวที่โรงพยาบาลสมเด็จพระเจ้าตากสินมหาราช 1 ราย  ส่งต่อไปรักษาที่หน่วยไฟไหม้น้ําร้อนลวก โรงพยาบาลพุทธชินราช จ.พิษณุโลก 1 ราย
กระทรวงสาธารณสุข ให้การดูแลรักษาแรงงานชาวเมียนมาร์ที่ได้รับบาดเจ็บจากอุบัติเหตุไฟไหม้รถบัสที่จังหวัดตาก ขณะนี้ พักรักษาตัวที่โรงพยาบาลสมเด็จพระเจ้าตากสินมหาราช 1 ราย ส่งต่อไปรักษาที่หน่วยไฟไหม้น้ําร้อนลวก โรงพยาบาลพุทธชินราช จ.พิษณุโลก 1 ราย และอีก 1 รายใส่เฝือกขาที่หัก กลับบ้านแล้ว
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์กรณีรถทัวร์โดยสาร 2 ชั้นเกิดอุบัติเหตุไฟไหม้เมื่อเช้ามืดวันนี้ (30 มีนาคม 2561) บริเวณปากทางเข้าอุทยานพระเจ้าตากสิน ถ.ตาก-แม่สอด ต.แม่ท้อ อ.เมือง จ.ตาก ว่า ได้รับรายงานจากนพ.จรัล วิวัฒน์คุณูปการ ผู้อํานวยการโรงพยาบาลสมเด็จพระเจ้าตากสินมหาราช จ.ตาก ว่า มีแรงงานชาวเมียนมาร์เสียชีวิต 20 ราย และได้รับบาดเจ็บ 3 ราย ในจํานวนนี้ 1 ราย อาการสาหัส มีแผลไฟไหม้รุนแรงที่บริเวณใบหน้าและลําตัว สําลักควันไฟส่งตัวไปรักษาที่หน่วยไฟไหม้น้ําร้อนลวก(Burn Unit)โรงพยาบาลพุทธชินราช จ.พิษณุโลก รายที่ 2 กระดูกข้อเท้าหักใส่เฝือกที่ข้อเท้า กลับบ้านได้ และรายที่ 3 สูดดมควันไฟ รับตัวไว้นอนสังเกตอาการที่โรงพยาบาลสมเด็จพระเจ้าตากสินมหาราช จังหวัดตาก ซึ่งนายแพทย์เจษฎา โชคดํารงสุข ปลัดกระทรวงสาธารณสุข ได้กําชับให้ทีมแพทย์ดูแลรักษาอย่างใกล้ชิด
**************************************30 มีนาคม 2561
รัฐบาลไทย-ข่าวทำเนียบรัฐบาล-ปลัดกระทรวงยุติธรรม บรรยายพิเศษแก่นักศึกษาผู้บัญชาการเรือนจำ (นผบ.รุ่นที่ ๓๑)
วันจันทร์ที่ 9 กรกฎาคม 2561
ปลัดกระทรวงยุติธรรม บรรยายพิเศษแก่นักศึกษาผู้บัญชาการเรือนจํา (นผบ.รุ่นที่ ๓๑)
ปลัดกระทรวงยุติธรรม บรรยายพิเศษแก่นักศึกษาผู้บัญชาการเรือนจํา (นผบ.รุ่นที่ ๓๑)
ในวันจันทร์ที่ ๙ กรกฎาคม ๒๕๖๑ เวลา ๑๓.๓๐ น.
ณ ห้องประชุมกรมราชทัณฑ์ ชั้น ๒ อาคารกรมราชทัณฑ์ จังหวัดนนทบุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
บรรยายพิเศษในหัวข้อ “การนํายุทธศาสตร์สู่การบริหารงานราชทัณฑ์”
ให้แก่ข้าราชกรมราชทัณฑ์ ที่เข้าฝึกอบรมหลักสูตรนักศึกษาผู้บัญชาการเรือนจํา (นผบ.รุ่นที่ ๓๑) จํานวน ๕๐ คน
เพื่อให้นักศึกษาผู้บัญชาการเรือนจํา นําองค์ความรู้ แนวคิด ด้านการบริหารงาน บริหารคน และบริหารจิตใจ
ไปปรับใช้ ถ่ายทอดและขยายผลสู่แนวทางการปฏิบัติงานราชทัณฑ์ต่อไป
โดยปลัดกระทรวงยุติธรรม ได้กล่าวสรุปใจความสําคัญตอนหนึ่งว่า
การจะแก้ไขปัญหาในงานพัฒนาพฤตินิสัยให้สําเร็จนั้น จะต้องมีการตั้งเป้าหมายที่แน่ชัด
ใช้องค์ความรู้ที่ทันสมัย รวมทั้งจะต้องมีการกําหนดตัวชี้วัดเพื่อให้สามารถประเมินผลและนําไปสู่การแก้ปัญหาได้
โดยเฉพาะอย่างยิ่งการปรับเปลี่ยนทัศนคติความคิด เป็นส่วนสําคัญที่จะขับเคลื่อนงานให้ประสบผลสําเร็จได้
ทั้งนี้ การใช้ปัจจัยเชิงบวก เช่น การสนับสนุนให้ผู้ต้องขังสามารถสร้างอาชีพ สร้างรายได้
ซึ่งเป็นที่ต้องการของตลาดแรงงานและสามารถต่อยอดในการพัฒนาเป็นอาชีพที่ยั่งยืนเมื่อพ้นโทษ
และเป็นส่วนหนึ่งในการแก้ไขปัญหาไม่ให้หวนกลับมากระทําผิดซ้ํา
รัฐบาลไทย-ข่าวทำเนียบรัฐบาล-กระทรวงเกษตรฯ ประกาศปรับกระบวนการ เพิ่มประสิทธิภาพการตรวจรับรองสินค้าเกษตรอินทรีย์
วันอังคารที่ 9 พฤษภาคม 2560
กระทรวงเกษตรฯ ประกาศปรับกระบวนการ เพิ่มประสิทธิภาพการตรวจรับรองสินค้าเกษตรอินทรีย์
กระทรวงเกษตรฯ ประกาศปรับกระบวนการ เพิ่มประสิทธิภาพการตรวจรับรองสินค้าเกษตรอินทรีย์ รวดเร็วกว่าเดิม
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า กระทรวงเกษตรฯ โดยสํานักงานมาตรฐานสินค้าเกษตรและอาหารแห่งชาติ ประกาศปรับลดขั้นตอนการตรวจรับรองสินค้าเกษตรอินทรีย์ เพื่อเพิ่มประสิทธิภาพในการตรวจรับรองให้รวดเร็วยิ่งขึ้น ซึ่งผู้ผลิตที่ได้รับการรับรองมาตฐานเกษตรอินทรีย์สากลแล้ว แต่ประสงค์จะได้รับการรับรองมาตรฐานเกษตรอินทรีย์ของไทย ตราออร์แกนิคไทยแลนด์ (Organic Thailand)ของกระทรวงเกษตรและสหกรณ์ จะได้รับการตรวจเพิ่มเติม เพียง5รายการ แทนที่จะต้องตรวจใหม่ทั้งหมด15รายการ ทั้งนี้ การเร่งรัดการปรับปรุงกระบวนการตรวจรับรองให้มีประสิทธิภาพ โดยจะลดขั้นตอนการทํางาน และถ่ายโอนภารกิจตรวจรับรองให้เอกชนดําเนินการมากขึ้น เช่นเดียวกับการเร่งรัดยุทธศาสตร์เกษตรอินทรีย์ให้เกิดผลเชิงรูปธรรม โดยตั้งเป้าภายในระยะเวลา5ปี จะต้องมีพื้นที่เกษตรอินทรีย์เพิ่มขึ้นเป็นเท่าตัว รวมถึงผลักดันให้ผู้ผลิตสินค้าเกษตรอินทรีย์ขอรับการรับรองให้มากขึ้น
นางสาวชุติมา กล่าวต่อไปว่า การลดขั้นตอนดังกล่าว เจ้าหน้าที่จะตรวจสอบเพิ่มเติม เรื่อง1)เอกสารสิทธิ์ ทุกแปลงที่ขอการรับรองจากทางราชการ ต้องมีเอกสารหรือหลักฐานยืนยันว่าทําการเพาะปลูกบนพื้นที่ที่ถูกกฎหมาย ไม่บุกรุกป่าหรือพื้นที่สาธารณะ2)การทําแนวกันชนกรณีพื้นที่ข้างเคียงใช้สารเคมี เช่น การปลูกพืชที่มีความสูงกั้นสารเคมี หรือสิ่งปนเปื้อนที่อาจปลิวมาจากแปลงข้างเคียง หรือทําคันดิน กั้นสิ่งปนเปื้อนที่อาจมากับน้ําหรือวิธีการอื่นๆ ที่สามารถป้องกันสารเคมี หรือสิ่งปนเปื้อนที่อาจมาทางน้ํา ทางอากาศได้3)ตรวจน้ําใช้ หากพบว่ามีความเสี่ยงต่อการปนเปื้อน จะตรวจวิธีการในการลดการปนเปื้อนสารเคมี/โลหะหนักที่อาจปนเปื้อนมา4)ตรวจสอบให้มั่นใจว่าปุ๋ยอินทรีย์ หรือสารอินทรีย์อื่นที่นําเข้ามาใช้ในฟาร์มเป็นอินทรีย์จริง และ5)ตรวจสอบว่าไม่มีการนําของเสียจากมนุษย์มาใช้ในการผลิต โดยมาตรการดังกล่าวได้เริ่มดําเนินการแล้วตั้งแต่วันที่1พฤษภาคม2560
สําหรับการเพิ่มความสามารถในการตรวจรับรองเกษตรอินทรีย์ให้รวดเร็วและทันกับความต้องการ ขณะนี้กําลังเร่งดําเนินการอยู่ โดยทยอยถ่ายโอนภารกิจให้หน่วยตรวจรับรองเอกชนเพิ่มมากขึ้น รวมทั้งกําลังศึกษารูปแบบการบริหารจัดการ การสนับสนุนงบประมาณการตรวจรับรองที่เหมาะสมที่จะขับเคลื่อนภารกิจการตรวจรับรองมาตรฐานเกษตรอินทรีย์ รวมทั้งการให้คําปรึกษาแนะนํา และให้บริการการฝึกอบรม คาดว่าจะได้ข้อสรุปภายในปลายปีนี้
ทั้งนี้ ผู้ที่ผ่านการรับรองมาตรฐานเกษตรอินทรีย์ (มกษ.9000)ของกระทรวงเกษตรฯ จะสามารถแสดง เครื่องหมายรับรอง ออร์แกนิคไทยแลนด์ ซึ่งแสดงถึงคุณภาพของสินค้าว่าได้รับการรับรองตามมาตรฐานเกษตรอินทรีย์ สร้างความมั่นใจและเป็นทางเลือกให้กับผู้บริโภค ได้เลือกซื้อสินค้าตามคุณภาพที่ตนเองต้องการ ซึ่งเกษตรกรที่ต้องการขอรับการรับรองสามารถขอรับการตรวจรับรองได้จากกรมวิชาการเกษตร หรือหน่วยตรวจรับรองเอกชน (CB)ที่ขึ้นทะเบียนกับสํานักงานมาตรฐานสินค้าเกษตรและอาหารแห่งชาติ (มกอช.)
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เปิดศูนย์บริการจัดหางานฯ แห่งใหม่ ช่วยประชาชนเข้าถึงบริการหางานทำครบวงจร
วันพฤหัสบดีที่ 24 ตุลาคม 2562
เปิดศูนย์บริการจัดหางานฯ แห่งใหม่ ช่วยประชาชนเข้าถึงบริการหางานทําครบวงจร
วันเสาร์ที่ 19 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้คนไทยมีงานทํา โดยเปิดศูนย์บริการจัดหางานและคุ้มครองคนหางานเพิ่มขึ้นเป็นแห่งที่ 3 ณ สถานีขนส่งผู้โดยสารสายใต้ใหม่ จากเดิมที่ให้บริการแล้ว 2 แห่ง คือ สถานีขนส่งผู้โดยสารหมอชิต 2 และสถานีรถไฟหัวลําโพง เพื่อให้ประชาชนสามารถเข้าถึงบริการของรัฐได้อย่างรวดเร็ว ประหยัดเวลาและค่าใช้จ่าย ครอบคลุมทั้งบริการจัดหางานในประเทศแก่ผู้ที่ต้องการมีงานทํา นายจ้าง/สถานประกอบการที่ต้องการจ้างงาน การรับขึ้นทะเบียนผู้ประกันตนกรณีว่างงาน รับขึ้นทะเบียนผู้ต้องการไปทํางานต่างประเทศ ให้คําแนะนําแก่นายจ้าง/สถานประกอบการที่ต้องการจ้างงานแรงงานต่างด้าว และรับเรื่องราวร้องทุกข์ ทั้งนี้ ผู้ที่ต้องการขอรับบริการสามารถสอบถามข้อมูลได้ที่สายด่วนกระทรวงแรงงานโทร. 1506 กด 2 กรมการจัดหางาน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” ส่งเสริมการพัฒนาทักษะทางวิชาชีพให้เด็กและเยาวชนในกระบวนการยุติธรรม
วันศุกร์ที่ 17 สิงหาคม 2561
“ยุติธรรม” ส่งเสริมการพัฒนาทักษะทางวิชาชีพให้เด็กและเยาวชนในกระบวนการยุติธรรม
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการแข่งขันทักษะวิชาชีพเด็กและเยาวชน ครั้งที่ ๓ ประจําปี ๒๕๖๑
ในวันพฤหัสบดีที่ ๑๖ สิงหาคม ๒๕๖๑ เวลา ๐๙.๓๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีเปิดโครงการแข่งขันทักษะวิชาชีพเด็กและเยาวชน ครั้งที่ ๓ ประจําปี ๒๕๖๑
(DJOP Vocational Skills Competition : DJOP VSC ๒๐๑๘)
เพื่อส่งเสริมและพัฒนาทักษะวิชาชีพให้แก่เด็กและเยาวชน และเพิ่มพูนประสบการณ์
ตลอดจนการบูรณาการความร่วมมือระหว่างหน่วยงานทั้งภาครัฐ ภาคเอกชน และภาคประชาชน
ในด้านการดูแลเด็กและเยาวชนที่เข้าสู่กระบวนการยุติธรรมให้เป็นรูปธรรมมากขึ้น
โดยมี นายวิทยา สุริยะวงค์ รองปลัดกระทรวงยุติธรรม
นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน
ผู้แทนกระทรวงวัฒนธรรม กระทรวงแรงงาน กระทรวงการท่องเที่ยวและกีฬา
และผู้แทนจากภาคเอกชนที่ให้การสนับสนุน เข้าร่วมโครงการฯ
ณ ศูนย์ฝึกและอบรมเด็กและเยาวชนชายบ้านมุทิตา
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรมได้ให้ความสําคัญ
กับการปรับเปลี่ยนพฤติกรรมของเด็กและเยาวชนให้ดีขึ้น โดยอาศัยขั้นตอนและกระบวนการต่าง ๆ
อย่างเป็นองค์รวม ซึ่งการที่จะทําให้เด็กและเยาวชนมีความพร้อมในการเปลี่ยนแปลงตนเอง
จําเป็นต้องอาศัยปัจจัยรอบด้าน โดยเฉพาะสังคมภายนอก อาทิ สถานประกอบการ และสถานศึกษา
ที่จะให้โอกาสเด็กและเยาวชนได้เข้าทํางาน เข้าไปศึกษาต่อและได้แสดงศักยภาพ
ในการพัฒนาตนเอง โดยการสนับสนุนกิจกรรมด้านวิชาชีพจากหน่วยงานภาครัฐและภาคเอกชน
เพื่อให้เด็กและเยาวชนได้พัฒนาตนเองเข้าสู่ตลาดแรงงานจริงได้อย่างมั่นคง
เกิดความยั่งยืนในการทํางาน และเกิดทัศนคติที่ดีต่อสังคมที่ให้การยอมรับเยาวชน
กลับไปใช้ชีวิตในสังคมได้อย่างปกติสุข และเป็นส่วนหนึ่งในการพัฒนาประเทศชาติต่อไป
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบของที่ระลึกและโล่เกียรติคุณแก่ผู้แทนหน่วยงานที่ให้การสนับสนุนกิจกรรมและโครงการของกรมพินิจและคุ้มครองเด็กและเยาวชน
จํานวน ๑๙ ราย
ต่อจากนั้น เวลา ๑๑.๓๐ น. รองนายกรัฐมนตรีและรัฐมนตรีว่าการกระทรวงยุติธรรม ได้เดินทางไปเยี่ยมชมการแข่งขันทักษะวิชาชีพการประกอบเคาน์เตอร์อเนกประสงค์ ณ ศูนย์ฝึกและอบรมเด็กและเยาวชนสิรินทร และเยี่ยมชมการแข่งขันทักษะวิชาชีพจัดสวนถาด และการตัดผมชายทรงวินเทจ ณ สถาบันพัฒนาบุคลากร
ในกระบวนการยุติธรรมเด็กและเยาวชน
ทั้งนี้ โครงการดังกล่าวจัดขึ้นระหว่างวันที่ ๑๖ - ๑๗ สิงหาคม ๒๕๖๑
ณ ศูนย์ฝึกและอบรมเด็กและเยาวชนชายบ้านมุทิตา ศูนย์ฝึกและอบรมเด็กและเยาวชนสิรินธร
และสถาบันพัฒนาบุคลากรในกระบวนการยุติธรรมเด็กและเยาวชน ตําบลคลองโยง
อําเภอพุทธมณฑล จังหวัดนครปฐม
โดยแบ่งการแข่งขันออกเป็น ๓ หมวดวิชาชีพ ๘ ประเภทการแข่งขัน ประกอบด้วย
๑) หมวดวิชาชีพช่าง ประกอบด้วย การแข่งขันทําเคาน์เตอร์อเนกประสงค์เคลื่อนที่ได้ การแข่งขันจัดสวนถาด และการแข่งขันตัดผมชายทรงวินเทจ ๒) หมวดวิชาชีพคหกรรม ประกอบด้วย การแข่งขันทําขนมจีนน้ําพริก การแข่งขันทําขนมสอดไส้ และการแข่งขันชงกาแฟ (Juvenile Barista Championship ๒๐๑๘)
และ ๓) หมวดวิชาชีพคอมพิวเตอร์ ประกอบด้วย การแข่งขันออกแบบบรรจุภัณฑ์ และการแข่งขันออกแบบผลิตชิ้นงานโฆษณา (Print ad.)
รัฐบาลไทย-ข่าวทำเนียบรัฐบาล-ธ.ก.ส.จ่ายคืนดอกเบี้ยเกษตรกรแล้ว 2,091ล้านบาท ช่วยบรรเทาภาระหนี้สิน 961,399 ราย ผลประเมินพบเกษตรกรพึงพอใจ”โครงการชำระดีมีคืน”สร้างความสุขอยากให้สานต่อ
วันจันทร์ที่ 29 พฤษภาคม 2560
ธ.ก.ส.จ่ายคืนดอกเบี้ยเกษตรกรแล้ว 2,091ล้านบาท ช่วยบรรเทาภาระหนี้สิน 961,399 ราย ผลประเมินพบเกษตรกรพึงพอใจ”โครงการชําระดีมีคืน”สร้างความสุขอยากให้สานต่อ
ธ.ก.ส. จัด”โครงการชําระดีมีคืน”คลายปัญหาหนี้ ลดค่าใช้จ่ายให้พี่น้องเกษตรกร สร้างวินัยการเงินฐานราก ล่าสุด! จ่ายคืนดอกเบี้ยให้เกษตรกรที่มีวินัยการเงินดีแล้ว จํานวน 961,399 ราย วงเงิน 2,091ล้านบาท เดินหน้าจ่ายครบทุกรายตุลาคมนี้
ธ.ก.ส. จัด”โครงการชําระดีมีคืน”คลายปัญหาหนี้ ลดค่าใช้จ่ายให้พี่น้องเกษตรกร สร้างวินัยการเงินฐานราก ล่าสุด! จ่ายคืนดอกเบี้ยให้เกษตรกรที่มีวินัยการเงินดีแล้ว จํานวน 961,399 ราย วงเงิน 2,091ล้านบาท เดินหน้าจ่ายครบทุกรายตุลาคมนี้ ด้านเกษตรกรลูกค้าออกความเห็นมีความสุข ส่งชําระดีมีวินัยได้สิทธิพิเศษอยากให้สานต่อ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า “ธ.ก.ส. ได้ดําเนินมาตรการส่งเสริมคุณภาพชีวิตเกษตรรายย่อยผ่าน ธ.ก.ส. ตามนโยบายรัฐบาลใน โครงการชําระดีมีคืนแก่เกษตรกรที่ไม่มีปัญหาการชําระหนี้ เพื่อเป็นการตอบแทนและสร้างกําลังใจให้กับเกษตรกรรายย่อยที่มีประวัติการชําระหนี้ดี ที่มีหนี้ ณ วันที่ 15 กันยายน 2559 ไม่เกินรายละ 300,000 บาท โดย ธ.ก.ส.จะคืนดอกเบี้ยเงินกู้ให้กับเกษตรกรลูกค้าที่มาชําระหนี้ระหว่างวันที่ 1 พฤศจิกายน 2559 – 31 ตุลาคม 2560 ในอัตราร้อยละ 30 ของจํานวนดอกเบี้ยที่ชําระ การคืนดอกเบี้ยดังกล่าวในโครงการนี้จะไม่คืนเป็นเงินสด แต่จะนําไปชําระหนี้ต้นเงินกู้ที่เหลืออยู่ของสัญญาที่ชําระหนี้ หากมีจํานวนเงินเหลือหรือลูกค้าไม่มีหนี้เงินกู้คงเหลือแล้ว ธ.ก.ส.จะโอนเข้าบัญชีเงินฝากของลูกค้า”
นายอภิรมย์ กล่าวต่อว่า “ธ.ก.ส.ได้ดําเนินการจ่ายคืนดอกเบี้ยให้กับเกษตรกรลูกค้าในโครงการชําระดีมีคืนแล้ว ในเดือนเมษายน 2560 จํานวน 961,399 ราย วงเงิน 2,091,826,453 บาท สําหรับรอบต่อไปลูกค้าที่ชําระหนี้ตั้งแต่เดือนเมษายน
– ตุลาคม 2560 ธ.ก.ส.จะจ่ายดอกเบี้ยคืนในเดือนตุลาคม 2560 เพื่อช่วยบรรเทาความทุกข์ร้อนด้านภาระหนี้สินให้กับเกษตรกรที่เป็นลูกค้าของ ธ.ก.ส. ที่มีประวัติการชําระดีจํานวน 2.2 ล้านราย ถือเป็นการลดภาระค่าใช้จ่ายในครัวเรือน สร้างกําลังใจให้กับเกษตรกรที่มีวินัยการเงินดี ยกระดับคุณภาพชีวิตให้กับเกษตรกร สร้างวินัยการเงินในระดับฐานราก ”
“โครงการชําระดีมีคืนนี้ ทางศูนย์วิจัยและพัฒนา ธ.ก.ส.ได้สรุปผลงานวิจัยและประเมินผลจากเกษตรกรในโครงการฯ พบว่า ความพึงพอใจของลูกค้าที่มีต่อโครงการมีระดับความพึงพอใจอยู่ในระดับมาก โดยเกษตรกรมีคะแนนความพึงพอใจเฉลี่ย 4.07 และกลุ่มเกษตรกรและสหกรณ์มีคะแนนความพึงพอใจเฉลี่ย 3.98 จากคะแนนเต็ม 5 คะแนน รวมทั้งพบว่าเกษตรกร กลุ่มเกษตรกรและสหกรณ์ ต่างเห็นพ้องกันว่าเป็นโครงการที่ดีและมีประโยชน์โดยตรงกับลูกค้า ต้องการให้มีโครงการนี้ต่อไป
ธ.ก.ส.เห็นว่าโครงการนี้ช่วยตอบโจทย์ ช่วยแก้ปัญหาภาระหนี้ให้กับลูกค้าได้เป็นอย่างดี หากระบบเศรษฐกิจฐานรากของประเทศมีวินัยทางการเงินที่เข้มแข็ง จะส่งผลบวกต่อระบบเศรษฐกิจในประเทศด้วย” นายอภิรมย์กล่าว
ที่มาข้อมูล:กลุ่มงานประเมินผล ศูนย์วิจัยและพัฒนา โทรศัพท์ 02 2800180 ต่อ 2640
สํานักสื่อสารการตลาดและประชาสัมพันธ์ ธนาคารเพื่อการเกษตรและสหกรณ์การเกษตร
รัฐบาลไทย-ข่าวทำเนียบรัฐบาล-วว. ร่วมการประชุม WAITRO MEETINGS ณ ประเทศบอตสวานา
วันศุกร์ที่ 8 พฤศจิกายน 2562
วว. ร่วมการประชุม WAITRO MEETINGS ณ ประเทศบอตสวานา
วว. ร่วมการประชุม WAITRO MEETINGS ณ ประเทศบอตสวานา
ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมการประชุมคณะกรรมการบริหารWAITRO Board-Regional Focal Point (RFP) Meetings ครั้งที่ 26 และการประชุม RFP Meetings ทั้งนี้ กิจกรรมการประชุมดังกล่าว กําหนดจัดขึ้น 2 ครั้งต่อปี เพื่อติดตามผลการดําเนินงานของคณะกรรมการบริหารและหน่วยงาน Regional Focal Point 2019 - 2020 ของ WAITRO รวมถึงแผนงานการดําเนินงานในอนาคต วว. ในฐานะ RFP ของภูมิภาคเอเชียและแปซิฟิก ได้ดําเนินการ เป็นผู้ประสานงานระหว่างสมาชิกในภูมิภาค สนับสนุนภาพลักษณ์ โครงการ และกิจกรรมของ WAITRO แก่สมาชิก รวมถึงแสวงหาหน่วยงานวิจัยและเทคโนโลยีเพื่อเชิญเป็นสมาชิก WAITRO นอกจากนี้ วว. ยังเข้าร่วมโครงการสําคัญต่างๆ ของ WAITRO ที่จัดให้แก่สมาชิกในปี 2019 - 2020 เช่น​SAIRA Water Campaign & Innovation Award, Horizon 2020 เป็นต้น(วันที่6-8 พฤศจิกายน 2562 ณ เมือง Kasane ประเทศบอตสวานา)
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล- พม. เร่งช่วยเหลือเยียวยาจิตใจหญิงสาววัย 19 ปี ถูกบังคับค้าประเวณี ที่จังหวัดแม่ฮ่องสอน
วันพุธที่ 26 เมษายน 2560
พม. เร่งช่วยเหลือเยียวยาจิตใจหญิงสาววัย 19 ปี ถูกบังคับค้าประเวณี ที่จังหวัดแม่ฮ่องสอน
พม. เร่งช่วยเหลือเยียวยาจิตใจหญิงสาววัย 19 ปี ถูกบังคับค้าประเวณี ที่จังหวัดแม่ฮ่องสอน
วันนี้ (26 เม.ย. 60) เวลา 15.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)
เปิดเผยว่า จากกรณีของหญิง อายุ 43 ปี ชาวจังหวัดแม่ฮ่องสอน เข้าร้องเรียนต่อสื่อมวลชนว่า บุตรสาววัย 19 ปี ถูกบังคับ
ให้ค้าประเวณีในจังหวัดแม่ฮ่องสอนนั้น ตนได้กําชับให้เจ้าหน้าที่กองต่อต้านการค้ามนุษย์ พร้อมด้วยพัฒนาสังคมและความมั่นคงของมนุษย์จังหวัดแม่ฮ่องสอน (พมจ. แม่ฮ่องสอน) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่
เยี่ยมบ้าน เพื่อตรวจสอบข้อเท็จจริงและติดตามความคืบหน้าของการดําเนินคดีอย่างต่อเนื่อง
พลตํารวจเอก อดุลย์ กล่าวเพิ่มเติมว่า จากการตรวจสอบข้อเท็จจริงพบว่าหญิงสาวดังกล่าวเป็นผู้เสียหายจากการค้ามนุษย์
โดยปัจจุบันได้เข้ารับการคุ้มครองพยานจากเจ้าหน้าที่ตํารวจ ที่จังหวัดแม่ฮ่องสอน ซึ่งกระทรวงการพัฒนาสังคมฯ ในฐานะหน่วยงานที่มีภารกิจให้การคุ้มครองผู้เสียหายจากการค้ามนุษย์ ได้มอบหมายให้ พมจ.แม่ฮ่องสอน ลงพื้นที่ให้ความช่วยเหลือและเร่งเยียวยาฟื้นฟูสภาพจิตใจผู้เสียหายฯ อย่างใกล้ชิด พร้อมทั้งมอบเงินค่าครองชีพจากกองทุนเพื่อการป้องกันและปราบปรามการค้ามนุษย์จํานวน 3,000 บาท (จะได้รับปีละ 3 ครั้งครั้งละ 3,000 บาท) และเงินค่าเครื่องอุปโภคบริโภค 3,000 บาท ทั้งนี้ หลังจากฟื้นฟูสภาพจิตใจแล้ว ในระยะยาวจะมีการฝึกอาชีพให้ผู้เสียหายฯ เพื่อให้สามารถประกอบอาชีพและกลับสู่สังคมได้อย่างปกติสุขต่อไป
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าพัชรกิติยาภา เสด็จไปทรงติดตามการดำเนินงานตามโครงการกำลังใจฯ ณ จังหวัดเชียงราย
วันอังคารที่ 9 พฤษภาคม 2560
พระเจ้าหลานเธอ พระองค์เจ้าพัชรกิติยาภา เสด็จไปทรงติดตามการดําเนินงานตามโครงการกําลังใจฯ ณ จังหวัดเชียงราย
พระเจ้าหลานเธอ พระองค์เจ้าพัชรกิติยาภา เสด็จไปทรงติดตามการดําเนินงานตามโครงการกําลังใจฯ ณ จังหวัดเชียงราย
เมื่อวันพฤหัสบดีที่ ๕ พฤษภาคม ๒๕๖๐ เวลา ๑๒.๑๕ น.
พระเจ้าหลานเธอ พระองค์เจ้าพัชรกิติยาภา
เสด็จไปทรงติดตามการดําเนินงานตามโครงการกําลังใจฯ ณ อําเภอแม่จัน จังหวัดเชียงราย
ทรงเยี่ยมนายวีรภาพ กันแก้ว คนต้นแบบโครงการกําลังใจฯ เจ้าของร้านก๋วยเตี๋ยวกําลังใจ
โดยมีนายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เฝ้ารับเสด็จ
ต่อจากนั้น เวลา ๑๓.๓๐ น.
พระเจ้าหลานเธอ พระองค์เจ้าพัชรกิติยาภา
เสด็จเป็นองค์ประธานในพิธีเชิญพระประธานประจําลานปฏิบัติธรรมขึ้นประดิษฐานบนแท่น
และพิธีเบิกเนตรพระพุทธรูปที่ผู้เข้าร่วมโครงการกําลังใจฯ สร้างถวาย
ณ สํานักปฏิบัติธรรมอรัญญะมุนี สาขาวัดป่าซางงาม จังหวัดเชียงราย
ทั้งนี้ โครงการพุทธอุทยานในเขตสํานักปฏิบัติธรรมอรัญญะมุนี ถือเป็นความสําเร็จของโครงการกําลังใจฯ
ที่เป็นต้นแบบของศูนย์รวมด้านจิตใจโดยใช้พระพุทธศาสนาเป็นแกนหลัก
โดยผู้เข้าร่วมโครงการกําลังใจฯ ในรุ่นแรก จํานวน ๑ ราย ได้นําแนวทางตามโครงการกําลังใจฯ
ในการอนุรักษ์ทรัพยากรธรรมชาติ การปลูกป่า และพัฒนาป่าไม้ให้เป็นสถานที่สําหรับการศึกษาธรรมชาติ
ซึ่งกรมป่าไม้ได้อนุญาตให้ประชาชนกับวัดป่าซางงาม ภายใต้สํานักปฏิบัติธรรมอรัญญะมุนี
ฟื้นฟูอนุรักษ์ทรัพยากรป่าไม้ในพื้นที่ป่าสงวนแห่งชาติป่าสบกกฝั่งขวา
บ้านป่าซางงาม อําเภอดอยหลวง จังหวัดเชียงราย จํานวน ๙ ไร่ ๙๖ ตารางวา
นอกจากนี้ ผู้เข้าร่วม “โครงการปั้นดินให้เป็นบุญ” จากเรือนจํากลางบางขวาง
ได้ปั้นพระพุทธรูปเพื่อนํามาประดิษฐาน ณ ลานธรรมของสํานักปฏิบัติธรรมอรัญญะมุนี
นับเป็นการเชื่อมโยงบุคคลที่อยู่ภายในเรือนจํากับภายนอกเรือนจําด้วย “ธรรมะ”
ซึ่งเป็นแนวทางหนึ่งที่โครงการกําลังใจฯ ได้นํามาเพื่อการฟื้นฟู
เยียวยาจิตใจให้กับผู้ที่เคยก้าวพลาด